"महाराज को’दी गल्ल करा दे न?" पोन्नन नै पुच्छेया। "होर कोदी? तुन्दे पार्थिव महाराज दी। वैण्णरू दे कंढै दा ओह् जुद्धै दा मदान अजें बी मेरी अक्खीं सामनै खड़ोता दा ऐ। कनहेया भयंकर जुद्ध हा ओ? वैण्णारू उस दिन खूनै दी नदी होइयै बगी ही। उस रातीं जिसलै चन्द्रमा अपनी दुद्ध चिट्टी चाननी बर्हा दा हा। ओ लड़ाई किन्नी डरौनी होई गई ही। उरैयूर वी नईं हा बचेया। एदे कोला गै अन्दाजा ला जे ओ किन्ना भयंकर जुद्ध हा।" बोलदे बोलदे शिवजोगी दा गला भरोई गेया।